Document ID: 32003D0278

Nõukogu otsus,
14. aprill 2003,
Euroopa Ühenduse ja endise Jugoslaavia Makedoonia Vabariigi vahelise, läbi Austria kulgeva endise Jugoslaavia Makedoonia Vabariigi transiitliikluse suhtes kohaldatavat ökopunktide süsteemi käsitleva kokkuleppe sõlmimise kohta kirjavahetuse teel
(2003/278/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 71 lõiget 1 koos artikli 300 lõike 2 esimese lõigu esimese lausega ja artikli 300 lõike 3 esimese lõiguga,
võttes arvesse komisjoni ettepanekut, [1]
võttes arvesse Euroopa Parlamendi arvamust [2]
ning arvestades järgmist:
(1) Euroopa Ühenduse ja endise Jugoslaavia Makedoonia Vabariigi vahelises transpordilepingus, [3] eriti selle artikli 12 lõike 3 punktis b sätestatakse samasuguse ökopunktide süsteemi kohaldamine, nagu on sätestatud Austria, Soome ja Rootsi Euroopa Ühendusega ühinemisakti protokolli nr 9 artiklis 11.
(2) Komisjon on ühenduse nimel pidanud läbirääkimisi Euroopa Ühenduse ja endise Jugoslaavia Makedoonia Vabariigi vahelise kirjavahetuse teel sõlmitud kokkuleppe üle ning määranud ökopunktide arvutamise meetodi ning haldamise ja kontrollimise üksikasjalikud eeskirjad ja korra.
(3) Käesolev kokkulepe kirjutati ühenduse nimel alla 29. oktoobril 2002 tingimusel, et oleks võimalik sõlmida see hilisemal kuupäeval vastavalt nõukogu otsusele 2003/197/EÜ. [4]
(4) Käesolev kokkulepe tuleks heaks kiita,
ON VASTU VÕTNUD JÄRGMISE OTSUSE:
Artikkel 1
Käesolevaga kiidetakse ühenduse nimel heaks Euroopa Ühenduse ja endise Jugoslaavia Makedoonia Vabariigi vaheline kirjavahetuse teel sõlmitud kokkulepe, mis käsitleb läbi Austria kulgeva endise Jugoslaavia Makedoonia Vabariigi transiitliikluse suhtes kohaldatavat ökopunktide süsteemi.
Kirjavahetuse teel sõlmitud kokkuleppe tekst on lisatud käesolevale otsusele. [5]
Artikkel 2
Käesolev otsus avaldatakse Euroopa Liidu Teatajas.
Luxembourg, 14. aprill 2003

Labels: 8
18
15
20